भोपाल
कमलनाथ सरकार के इस्तीफा दिहला के बाद अब मध्यप्रदेश में भाजपा के सरकार बनावे के रास्ता साफ हो गइल बा। आज साँझ के भाजपा विधायक दल के बैठक में विधायक दल के नेता चुनल जाई। खबर बा कि शिवराज सिंह चौहान फेर के विधायक दल के नेता चुनल जाई।
मध्यप्रदेश विधानसभा के कुल्ह 230 विधायक बाड़न। बहुमत के आंकड़ा 116 बा। अभी दू गो विधायकन के मउत हो गइल बा। अउरी बीस गो विधायक इस्तीफा दे देले बाड़न सऽ। एसे वर्तमान में बहुमत के आंकड़ा 105 हो गइल बा।
वर्तमान में भाजपा के अकेले 107 विधायक बाड़े। एसे एह हालत में भाजपा के मध्यप्रदेश में सरकार बनावल आसान हो गइल बा।
22 गो कॉग्रेस विधायकन के इस्तीफा के बाद अब विधानसभा में भाजपा के 107 गो विधायक, कॉग्रेस के 92 गो विधायक, 4 गो निर्दलीय, 2 गो बसपा अउरी एगो सपा के विधायक रहि गइल बाड़े।
mai_Deva bho_Deva bho_Deva bho_Deva bho_Deva